Neuvoston päätelmät, annettu 1 päivänä maaliskuuta 2002, standardoinnista



Virallinen lehti nro C 066 , 15/03/2002 s. 0001 - 0002



Neuvoston päätelmät, annettu 1 päivänä maaliskuuta 2002, standardoinnista (2002/C 66/01) EUROOPAN UNIONIN NEUVOSTO palauttaa mieliin standardoinnin merkityksestä Euroopassa 28 päivänä lokakuuta 1999 antamansa päätöslauselman(1), on tyytyväinen komission alustavaan kertomukseen(2) päätöslauselman täytäntöönpanosta ja kertomuksesta ilmenevään edistymiseen, vahvistaa uudelleen standardoinnin tärkeän aseman sisämarkkinoiden kannalta ja standardoinnin kasvavan osuuden eri politikoissa ja toimissa kuten hyvä hallintotapa EU:ssa, eEurope, kestävän kehityksen strategia sekä maailmanlaajuinen kauppa, ja ANTAA SEURAAVAT PÄÄTELMÄT: Mitä tulee standardoinnin periaatteisiin ja eurooppalaisen standardoinnin valmiuteen vastata markkinoiden tarpeisiin, neuvosto toteaa eurooppalaisten standardointielimien edistymisen tuotevalikoimiensa monipuolistamisessa, kannustaa eurooppalaisia standardointielimiä siitä huolimatta jatkamaan edelleen työtään asteittaisen standardointituotteiden järjestelmän parissa siten, että tuotteet sovitetaan markkinoiden tarpeisiin ja huolehditaan tiedotuksesta uusien asiakkaiden hankkimiseksi sekä analysoidaan, miten muut kuin virallisen standardin mukaiset tuotteet muutetaan tarvittaessa virallisiksi standardeiksi, toistaa komissiolle esittämänsä pyynnön, että se aikaansaadun edistymisen pohjalta jatkaisi yhteisön periaatepuitteiden miettimistä sellaisten eritelmien soveltamiseksi yhteisön politiikoissa, joilla ei ole virallisten standardien asemaa, ottaen huomioon, miten tiettyjen tuotteiden tunnusmerkit tekevät niistä joihinkin politiikkojen tarkoituksiin soveltuvia ja toisiin soveltumattomia, vahvistaa uudelleen yhdenmukaisten standardien tarkoituksenmukaisuuden aloilla, jotka uusi lähestymistapa tällä hetkellä kattaa, on tyytyväinen komission aikomukseen valmistella asiakirja standardoinnista ja ympäristön suojelusta. Viranomaisten aseman osalta neuvosto toistaa, että viranomaisten on tarpeen tunnustaa standardoinnin strateginen merkitys erityisesti pitämällä voimassa vakaat ja avoimet lainsäädännölliset, poliittiset ja rahoitukselliset puitteet, joissa standardointi voi kehittyä edelleen, ja että kansallisten standardointielinten on tarpeen jatkaa Euroopan standardoinnin perusrakenteen toiminnan ja yhteisten eurooppalaisten tavoitteiden saavuttamisen tukemista, panee tyytyväisenä merkille, että Euroopan yhteisö on alkanut soveltaa uuden lähestymistavan mukaisia periaatteita uusilla aloilla ja että komissio on alkanut tarkastella eräitä uuden lähestymistavan mukaisia näkökohtia, ja kannustaa komissiota tutkimaan edelleen uuden lähestymistavan mahdollisuuksia sekä yhteisössä kansainvälisellä tasolla määrittelemällä järjestelmällisesti sekä mahdollisuuksia että rajoituksia, jotka olisi otettava huomioon. Eurooppalaisen standardointijärjestelmän tehokkuuden osalta neuvosto on tyytyväinen eurooppalaisten standardointielinten aloitteisiin tehokkuutensa lisäämiseksi erityisesti standardien tuottamiseen käytettävän ajan lyhentämisen osalta ja kehottaa analysoimaan toteutettujen aloitteiden tuloksia sekä kehottaa niitä vaihtamaan parhaita käytäntöjä, on tyytyväinen ensimmäisten rakennusalan tuotteita koskevien yhdenmukaisten standardien aikaansaamiseen, ja pyytää eurooppalaisia standardointielimiä ja kaikkia osapuolia seuraamaan tiiviisti edistymistä standardointityössä, jolla tuetaan eurooppalaista lainsäädäntöä tavoitteena yhdenmukaistamisohjelman loppuun saattaminen, kehottaa komissiota saattamaan päätökseen standardointitoimeksiantojen tarkastelunsa, jotta asiaan kuuluvaa standardointityötä voidaan valmistella ja seurata tehokkaammin, ja esittämään neuvostolle standardoinnin kokonaisvaikutuksia koskevan komission tutkimuksen sekä muiden asiaan liittyvien tutkimusten tulokset, korostaa sen tärkeyttä, että kaikki asiaankuuluvat osapuolet voivat osallistua aktiivisesti standardointiin, pyytää kansallisia standardointielimiä varmistamaan tällaisten osapuolten osallistumisen kansalliseen prosessiin ja kehottaa eurooppalaisia standardointielimiä edistämään tietojenvaihtoa asiaankuuluvien eurooppalaisten osapuolten kanssa. Elinkelpoisen eurooppalaisen standardointijärjestelmän rahoituksen osalta neuvosto panee merkille joidenkin eurooppalaisten standardointielinten aloittamat tutkimukset ja kehottaa tekemään ehdotuksia siitä, miten tuleviin haasteisiin voidaan vastata, ja myös analyysin siitä, miten standardointituotteet ja palvelut täyttävät teollisuuden tarpeet, katsoo, että Euroopan yleisen standardointijärjestelmän elinkelpoisuus ei kuitenkaan ole läheskään turvattu ottaen huomioon nopeasti muuttuva eurooppalainen ja kansainvälinen ympäristö ja perinteisten tulonlähteiden muutokset, toistaa näin ollen pyyntönsä, että kansalliset ja eurooppalaistet standardointielimet ja viranomaiset tutkisivat tapoja, millä tämä elinkelpoisuus voidaan paremmin varmistaa, kehottaa jäsenvaltioita jatkuvasti arvioimaan voimavaroja, jotka osoitetaan eurooppalaiselle standardoinnille joko suoraan tai kansalliseen standardointiin myönnettävänä tukena, kehottaa komissiota analysoimaan Euroopan yhteisön eurooppalaiseen standardointiin myöntämän rahoitustuen kustannukset ja hyödyn sekä sekä mahdollisuudet kohdistaa kyseinen tuki paremmin, jotta voidaan edistää eurooppalaisten standardointielinten rahoituksen vakautta. EU:n laajentumisen ja standardoinnin kansainvälisen ulottuvuuden osalta neuvosto toteaa tyytyväisenä ehdokasvaltioiden ja niiden kansallisten stanardointielinten edistyneen pyrkimyksessään päästä eurooppalaisen standardointijärjestelmän täysjäseniksi ja kehottaa jäsenvaltioita täydentämään Euroopan yhteisön teknistä apua tältä osin ja toimittamaan tietoja asiaa koskevista kansallisista avustussuunnitelmistaan. on tyytyväinen kaupan teknisiä esteitä koskevan WTO:n sopimuksen toisen kansainvälisten standardien kehittämisperiaatteiden osalta, korostaa teknisen avun tärkeyttä, sopimuksen tehokas täytäntöönpano kaikissa WTO-maissa mukaan lukien ja kehottaa jäsenvaltioita toimittamaan tietoja kansallisista avustussuunnitelmistaan komissiolle ja Euroopan yhteisön kauppakumppaneille, on tyytyväinen komission yksiköiden valmisteluasiakirjaan(3) kansainvälistä standardointia koskevista eurooppalaisen politiikan periaatteista ja kehottaa muita osapuolia, erityisesti jäsenvaltioita, EFTAa ja ehdokasvaltioita käyttämään tätä asiakirjaa ohjeena omassa toiminnassaan, ja palauttaa mieliin pitkän aikavälin yhteistyötä ja yhteistä standardointia koskevat poliittiset tavoitteet EFTA-maiden kanssa, kehottaa komissiota ja jäsenvaltioita edelleen edistämään yhteisön kauppakumppanien kanssa sääntelymalleja, joissa voidaan hyödyntää standardeja, kuten Yhdistyneiden Kansakuntien Euroopan talouskomission (UN/ECE) luomat sääntelymallit, ja tukemaan edelleen kolmansien maiden ja muiden alueiden, kuten Euro-Välimeri-alueen, Itsenäisten valtioiden yhteisön sekä Mercosur-alueen ja Aasian alueiden toteuttamia asianmukaisia toimenpiteitä. Komission, eurooppalaisten standardointielinten ja niiden jäsenten sekä jäsenvaltioiden parhaillaan toteuttamien toimenpiteiden osalta neuvosto pyytää komissiota esittämään jatkokertomuksen 28 päivänä lokakuuta 1999 annetun neuvoston päätöslauselman nojalla toteutetuista toimenpiteistä kesäkuuhun 2003 mennessä, pitää standardoinnin jatkuvan tarkastelun aiheena. (1) EYVL C 141, 19.5.2000, s. 1. (2) KOM(2001) lopullinen - 12172/01 MI 139 ECO 255 + COR 1. (3) SEC(2000) 1296 - 11876/01 MI 131 ECO 239.